Bojko Borisov

Bojko Metodiev Borisov (bulgarsk: , født 13. juni 1959 i Bankja, Sofia) er en bulgarsk politiker. Han har vært landets statsminister i flere perioder, første gang fra 2009 til 2013, andre gang fra 2014 til januar 2017, og tredje gang fra mai 2017 til 2021.

Liv og virke 
Borisov er utdannet ingeniør. Han har bakgrunn som offiser og livvakt, og var fra 2001 til 2005 øverste leder for det bulgarske politiet (MVR).

Han er en av grunnleggerne og uformell leder av partiet GERB (Borgere for europeisk utvikling av Bulgaria).

Borisov var statsminister i Bulgaria første gang fra 27. juli 2009 til 12. mars 2013. Borisov meddelte 20. februar 2013 at hans regjering ville tre tilbake som følge av kritikken mot økte strømpriser og andre sparetiltak. Borisov ble avløst av Marin Rajkov som ledet en overgangsregjering til valget i mai 2013. Borisov ble statsminister for andre gang 7. november 2014 og gikk av i januar 2017. Etter valget i Bulgaria i 2017 gikk Borisovs parti inn i en koalisjonsregjering som hadde støtte fra 122 av parlamentets 240 medlemmer. Høsten 2021 vant partiet «Vi Viderefører Endringen» parlamentsvalget, og den 13. desember 2021 tiltrådte Kiril Petkov som Bulgarias nye statsminister.

Referanser 

Bulgarias statsministre
Ordførere i Sofia
Personer fra Sofia
Fødsler i 1959